Механизми комуникације у општини Гацко

* Web страница / локални радио

Грађани могу да се информишу о свим догађајима и новостима путем општинске Web странице, и локалне радио станице, путем којих се могу упознати са свим пројектима, саопштењима и темама везаним за Општину. Путем директног радио преноса, грађани могу пратити сједнице скупштине општине. Такође, на одређени линк на Web страници општине, могу слати своје приједлоге и сугестије;

* Грађанска иницијатива

Могу непосредно учествовати у локалној самоуправи путем грађанске иницијативе. Надлежни огран Општине разматра сваку писану иницијативу за рјешавање одређеног питања коју подржава 5% бирача која се разматра, док се подносиоцима доставља одговор;

* Пријемна канцеларија

Информације и разне образце за подношење захтјева, грађани могу добити путем пријемне канцеларије;

* Инфо летак

Путем инфо летка, који се дистрибуира путем пријемне канцеларије, грађани се могу упознати са темама и пројектима који су тренутно актуелни, а који су од интереса за грађане;

* Истраживање јавног мњења - анкета

Путем анкета грађани дају своје мишљење у вези конкретних питања за рад Општине. Обично се ради на репрезентативном узорку грађана, различитих друштвених група;

* Огласна плоча

Као вид комуникације са грађанима користи се огласна плоча, на којој се могу наћи потребне информације;

* Кутија за жалбе

Грађани могу да достављају утиске, приједлоге, похвале и жалбе путем кутије за жалбе. Жалбе и утисци се редовно анализирају;

* Јавне расправе

Путем јавних расправа, грађани могу да се укључе у планирање буџета лично, или преко представника мјесних заједница;

* Јавни позиви

Грађани могу да се јаве на јавни позив за пројкетне приједлоге, који се оглашава путем јавних медија (радио, Web страница), огласне табле и мјесних заједница. Пројектни приједлози се промовишу представницима мјесних заједница, док се финансијска средства распоређују за финансирање пројеката по ранг листи. Јавност се обавјештава о ранг листи предложених пројеката путем Огласне табле и мјесних заједница;

* Координатор и Одбор за мјесне заједнице

Грађани могу да сарађују преко изабраних органа мјесних заједница путем координатора за мјесне заједнице који обавља административно - техничке послове, као и путем Одбора за мјесне заједнице који уз сталан контакт праћења стања у мјесним заједницама анализирају постојеће стање и о истом достављају извјештај Скупштини Општине;

* Састанак представника мјесних заједница

Путем састанака представника мјесних заједница грађани могу да израде планове и програме рада мјесних заједница који се достављају координатору за мјесне заједнице и Одбору за мјесне заједнице. Обједињени планови и програми рада се достављају начелнику Одјељења за привреду, финансије и друштвене дјелатности, који доставља их начелнику општине;

* Тематске сједнице Скупштине Општине

Тематске сједнице Скупштине Општине се могу организовати по одлуци СО-е , у складу са одредбама Статута Општине. Предсједници Савјета мјесних заједница могу присуствовати сједницама СО-е.